7-сентябрдиз Мегьарамдхуьруьн райондин Самур хуьре цин турбаяр тухунин кIва­лах­рал чан хкуниз акси экъечIзавай чкадин жемятдин кIватI хьун (сход) кьиле фена. Иштиракчийрин кьадар пуд вишев агакьзавай. Абурун арада Самур хуьруьн администрациядин кьил Фазил Тагьирмирзоевни авай. Ада къейд авурвал, яд тухунин кIвала­хар РД-дин Гьукуматдин Председатель Артем Здунован тапшуругъдалди давамар­зава ва абурун макьсад и карди Самурдин тамуз гун мумкин тир зиян ахтармишуникай ибарат я.
Чкадин агьалийри чеб и кардиз акси тирдакай хабар гана. Самур хуьруьн собранидин депутат Р.Шагьпазован гафарай, вири депутатри халкьдин тереф хуьзва ва яд тухунин нетижаяр виликамаз тайинариз хьун мумкин кар туш.
Мярекатдин сергьятра аваз чпин фикирар са шумуд иштиракчиди лагьана. Гуьгъуьнлай кьабулай къарарда, кьилди къачур­тIа, къейднава:
3.Водозабордихъ галаз алакъалу месэла вервирд авун патал хуьруьн агьалийрикай Дагъустандин Кьил Владимир Васильевахъ галаз гуьруьшдиз фидай делегация хкягъин.